Vincent Kearney

Is iriseoir as Iarthar Bhéal Feirste é **Vincent Kearney** (a rugadh ar an 1 Meitheamh 1965). Ceapadh é mar Eagarthóir Thuaisceart Éireann le Nuacht RTÉ in Aibreán 2021, mar chomharba ar Tommie Gorman. 

## Gairm
D'oibrigh Kearney mar thuairisceoir agus léiritheoir do nuacht agus chláir faisnéise leis an BBC, lena n-áirítear ceithre bliana le clár *Spotlight* ar BBC Thuaisceart Éireann. Bhí sé ina Chomhfhreagraí Gnóthaí Baile le BBC Thuaisceart Éireann i mBéal Feirste ó Aibreán 2006 go 2019, ina Chomhfhreagraí Thuaisceart Éireann leis an *Sunday Times*, agus d'oibrigh sé leis an *Belfast Telegraph* ar feadh naoi mbliana. Ba iar-Iriseoir na Bliana é i dTuaisceart Éireann.

Ceapadh Kearney mar Chomhfhreagraí Thuaisceart Éireann le RTÉ in Eanáir 2019. 

### MI5 ag cúléisteacht teileafóin

Tháinig sé chun solais le linn imeachtaí ag an mBinse Cumhachtaí Iniúchta i Londain go ndearnadh monatóireacht neamhdhleathach ar Kearney ar dhá ócáid idir 2006 agus 2009. Chuir Kearney síos air mar  *unprecedented,*  sé sin, nach raibh fasact ann dó sin riamh roimhe agus go raibh sé "deeply concerning"..go raibh imní mhór air féin agus iriseoirí eile.

Cuid d'fheachtas fada, leanúnach agus neamhdhleathach a bhí sa mhonatóireacht a rinne seirbhísí faisnéise na Breataine ar Kearney. Theastaigh uathu fáil amach cé na foinsí a bhí aige maidir le scéalta nuachta áirithe. Chruthaigh an SPTÉ próifíl mhionsonraithe de dhintiúir phearsanta agus phroifisiúnta Kearney, sonraí faoina bhean chéile agus máthair a chéile san áireamh. 

Dúirt Patrick Corrigan, stiúrthóir Amnesty International sa Tuaisceart; "*The right of a journalist to protect their confidential sources is the bedrock in which the free press is built, so this is particularly alarming*."  s 'Northern Ireland "The right of a journalist to protect their confidential sources is the bedrock in which the free press is built, so this is particularly alarming ."

Dúirt Gerry Kelly gur ghá do MI5 a bheith cuntasach as, ag cur leis: "*The government have to bring in an accountability mechanism which works.*""

Dúirt Claire Hanna;"*The Policing Board must exercise its powers to conduct a forensic review of surveillance practices targeting local journalism and to examine any political interference by security actors, a clear abuse of power that cannot be justified.*

Thug Póilín Ní Chiaráin le fios "*Ní mór don Státrúnaí [[Hilary Benn]] a dhul i ngleic leis na ceisteanna seo, go práinneach. Ní iriseoirí ag tochras ar a gceirtlín féin atá i gceist. Tá iriseoireacht neamhspleách, neamheaglach ag croílár an daonlathais agus tá póilíneacht d’ardchaighdeán a thuilleann tacaíocht an phobail dlite do gach saoránach. Tá fiosrú poiblí neamhspleách á éileamh ag Amnesty. Is cinnte go bhfuil gníomhartha riachtanach: i bhfianaise na rúin a scaoileadh le deireanas agus na rúin atá a fhios againn a ceileadh, ní fhuasclóidh briathra an ghéarchéim. Cé a chreidfeadh na briathra*?" 

## Pearsanta
Tá cónaí ar Kearney agus ar a bhean chéile Louise i Lorgain, Co. Ard Mhacha.

## Tagairtí

Catagóir:Iriseoirí Éireannacha
Catagóir:Daoine as Béal Feirste
Catagóir:Daoine a rugadh i 1965
Catagóir:Daoine beo
Catagóir:Lucht RTÉ
Catagóir:Lucht BBC